
DYSPEPSIA. 


ALLANO  MACDOWALL,  Auctore. 


ENS  humana,  coelo  destinata,  dum  in 
terra  diversatur,  multis  dirisque  pre¬ 
mitur  malis. 

i 

Mens  assiduis  molestiis  et  infortuniis  vitae 
conflictatur  ;  et  siquando  eam  jubar  verae 
beatitudinis  illustret,  eheu  quam  fugax !  Cito 
magis  magisque  contristatam  atque  oppressam 
relinquit.  Miserum  ac  fragile  corpus  quantis 


A 


est 

est  circumventum  insidiis !  Quot  hostes  pro¬ 
tervi  undique  prementes  exsurgunt  I  Ipsa  ele¬ 
menta,  quasi  conjuratione,  ad  diruendum  con¬ 
currere  videntur.  Infelix  genus !  pro  nobis 
aer  ipse  circumfluit  orbem ;  contra  nos  quam 
ingentes  tempestates  ac  turbines  excitat  aer ! 
Frigus  quam  gratum  aestuantibus,  id  ipsum 
interdum  nobis  quam  perniciosum  !  Nullus 
locus,  nulla  cura,  neque  ulla  ratio  vitae,  nos  e 
duro  fato  abdere  potest.  Si  migramus  in  fer¬ 
tilem  Austrum,  ibi  fervor  et  dira  febris  excipit: 
Si  ascendimus  ad  luridum  Septentrionem,  hic 
languentes  horridum  gelu  constringit.  Frustra 
quaerimus  robur  vigoremque  aeternum  in 
luxu,  dapibus,  et  vinolentia;  namque  subito 
adoriens  valetudo,  inopinantes  hisque  confectos 
extinguit,  Neque  expectandum  est,  nos  longe 
a  fremitu  et  intemperantia  urbis  remotos,  va¬ 
riisque  jucundis  literarum  studiis  occupatos, 
communis  sortis  huminum,  expertes  esse  fu¬ 
turos. 

Tum  enim  macies,  multaeque  aliae  lentae 

aegritudines 

aegritudines  aggrediuntur,  quae  citius  ocyus,nisi 
repressae,  interimerent,  quaeque  ideo  maturam 
medicinam  requirunt.  Harum  de  quibusdam 
sub  nomine  dyspepsiae  disserere  conabor. 


DE  NOMINE  AC  DEFINITIONE 

Hic  morbus  vocatur  dyspepsia,  quod  in  eo 
plerumque  minime  omnium  suo  officio  bene 
fungitur  stomachus.  Definitur  ab  ili.  Cui- 

I 

leno,  Anorexia,  nausea,  vomitus,  inflatio, 
“  ructus,  ruminatio,  cardialgia,  gastrodynia, 
“  pauciora  saltem  horum  simul  concurrentia, 
“  plerumque  cum  alvo  adstricta,  et  sine  alio 
“  vel  ipsius  ventriculi,  vel  aliarum  partium 
morbo.” 

Stomachus  magna  officina  corporis  est,  altor 
et  refector  caeterarum  partium,  cum  quibus  in 
sanitate  mirum  commercium  habet.  Itaque 
non  dubitandum  est  illas  huic  laboranti  con¬ 
sentire,  ab  hujus  detrimento  cito  labascere,  et 

2  hoc 

hoc  male  se  habente,  nunquam  tuto  posse 
sanari.  Quam  ob  rem,  non  solum  de  sympto¬ 
matis  aegrotantis  ventriculi,  quae  in  definitione 
referuntur,  sed  etiam  de  quibusdam  aliarum 
partium,  quae  in  iis  qui  stomacho  laborant, 
observantur;  quaeque  inde  oriri  vulgo  putantur, 
disserturus  sum. 


DESCRIPTIO  MOREL 

Jam  primum  omnium  incipit  languescere 
ventriculus.  Modo  aeger  eum  sentit  tumen¬ 
tem,  modo  undique  perstrictum,  nunc  magno 
pondere  gravatum,  nunc  diversas  quasi  in 
partes  distractum.  Liquor  ejus  acescit,  et  cibos 
et  potus  corrumpens,  acres  et  crudos,  sursum 
per  guttur  adigit.  Magnis  vexatur  doloribus, 
modo  pigris  qui  gastrodynia,  modo  acerbissimis, 
qui  cardialgia,  appellantur.  In  eo  validi  flatus 
oriuntur,  qui  veluti  venti  in  yEoli  antro,  inter 
sese  luctantes,  cum  ingenti  fremitu  hac  et  illae 
erumpunt.  Saepe  intoierabilis  nausea  urget, 


quam 

quam  excipit  vomitus,  et  anorexia^  seu  omnis 
cibi  aversatio. 

e 

Dum  morbus  ingravescit,  omnes  partes  cor» 
poris  brevi  corripiuntur;  immanes  dolores  exci¬ 
tantur  in  capite,  in  dorso,  in  ventre,  in  pectore, 
in  lumbis,  et  in  aliis  locis. 

Musculi  surarum,  vel  plantae  pedis,  dum 
aeger  surgit  de  sella,  vel  sese  in  gelidum  lectum 
conjicit  saepe,  haud  cum  levi  cruciatu  disten¬ 
duntur.  Alvus  plerumque  adstricta  est,  non- 
nunquam  autem  nimis  fluitat.  Homo  sensim 
fit  tam  infirmus,  ut  vix  ad  quanquam  exercita¬ 
tionem  corporis  niti,  ne  quidem  paucos  passus 
incedere  possit ;  quin  defatigatus,  anhelans, 
subitoque  sudore  perfusus,  cito  conatu  desistere 
cogatur.  Pulsus  arteriarum  viribus  et  numero 
multum  deficiunt;  tamen  nisu  vel  minimo 
corporis  maxime  tumultuantur.  Cor  saepe 
adeo  violenter  strepitat,  ut  manum  reflexam  in 
pectus  fortiter  percutiat ;  interdum  vero  fere 
quiescit.  Tum  magna  anxietas  ludit  circa 

praecordiai 

praecordia,  oculi  immoti  caligant ;  genas  lin¬ 
quit  color ;  et  homo  membra  tremens,  neque 
satis  sui  compos,  stupens,  quasi  fulmine  ictus, 
manet ;  donec  iterum  cor  subito  excitum  re- 
dintequare  officium,  gratumque  calorem  per 
omnes  partes  perfundere  incipit,  et  semianimem 
rursus  ad  dulcem  vitam  reducit.  Haec  apud 
medicos  anxietas  vocatur,  “  omni  dolore  intole¬ 
rabilior.” 

Cum  jam  malum  inveteraverit,  animus, 
fidus  consors  laborum,  et  deliciarum  vitae,  pau- 
latirn  laborare  incipit.  Interdiu  tristi  ac  terri¬ 
bili  mortis  imagine  vexatus ;  noctuque  horren¬ 
dis  speciebus,  ac  diris  insomniis,  turbatus  et 
contritus,  celeriter  deflorescit.  Semper  moestus 
et  aegrotus,  omnia  quibus  antea  oblectabatur 
longe  fugit ;  nonnunquam  in  veram  insipien¬ 
tiam  abit. 

Toto  nunc  habitu  corrupto, morbus  in  tabem 
pessimi  moris,  vel,  ab  inexsaturabili  siti,  in  hy¬ 
dropem  desinit,  vel  denique  ad  mortem  festinat. 

DIAGNOSIS. 

DIAGNOSIS. 

Non  opus  est  ut  multa  de  diagnosi  dicam. 
IVlorbi  cum  quibus  potissimum  dyspepsia  di¬ 
citur  habere  similitudinem,  sunt,  amenorrhaea, 
hypochondriasis,  atque  pyrosis. 

Corpus  muliebre  quaedam  munera  sibi  pro¬ 
pria  habet ;  quorum  unum  est,  certis  tempo¬ 
ribus,  plus  sanguinis  quam  ad  suum  nutrimen¬ 
tum,  et  refectionem  satis  eft,  conficere ;  eum- 
que  idonea  tempestate  foras  exigere.  Hoc  si 
minus  commode  vel  non  omnino  facit,  multa 
molesta  signa  exoriuntur,  quae  haud  sine  diffi¬ 
cultate,  interdum  nequicquam  a  dyspepsia 
discindere  conamur  :  neque,  ut  credo,  multum 
refert,  ut  id  faceremus ;  plerumque  enim  a 
similibus  causis  veniunt,  et  parem  fere  rationem 
curandi  requirant, 

SicuBi  hypochondriasis,  sine  ulla  affectione 
corporis  sit,  facile  dignoscitur,  ideoque  hic  prae¬ 
tereunda 

tereunda  est.  At  hypochondriasis,  vel  quaedam 
hujusmodi  affectio  animi,  plerumque  est  in  dys¬ 
pepsia  ;  ab  hac  nascitur,  et,  hanc  curando,  cu¬ 
ratur. 

Pyrosis,  quanquam  apud  quosdam, pro  morbo 
idiopathico  habita,  saepissime  nihil  aliud  quam 
symptoma  incipientis  dyspepsiae  observatur. 


PROGNOSIS. 

Praedictionem  morbi  eventus,  rem  ad¬ 
modum  difficilem,  medici  semper  existima¬ 
verunt.  Prudentem  medicum,  in  curandis 
morbis,  tot  res  considerare  oportet,  ut  omnino 
tacere,  quam  flagitantibus  quid  sentiat,  quippe 
quod  saepe  falsum  est,  temere  proloqui,  praes¬ 
tat.  Quilibet  morbus  in  diversis  hominibus 
dissimilis  est,  in  unoquoque  aliquid  sibi  pro¬ 
prii  semper  habet.  Hoc  venit  ab  avita  con¬ 
stitutione  corporis,  a  tempore  anni,  a  sexu,  ab 
aetate,  et  a  multis  aliis  rebus  ad  quas  vel  ne¬ 
cessitas 

cessitas,  vel  libido,  homines  subigit.  Hinc  in- 
telligitur  cur  in  scriptis  medicorum  tanta  insit 
diversitas ;  cur  tyronein  expectantem  eadem 
videre  in  aegro  homine,  atque  olim  in  libris  vi¬ 
disset,  spes  toties  fefellerit ;  et  hinc  venit 
difficultas  tradendi  regulas,  quibus  eventus, 
tractus,  vel  sanatio  morbi  praesagiri  possint. 

Attamen  non  inficiandum  est,  quasdam 
esse  res  ex  quibus  eventum  morbi  saepe  con¬ 
jicere  possumus.  In  dyspepsia,  si  aeger  juvenis 
sit,  si  morbus  non  diu  insederit,  si  caetera, 
constitutio  sana  sit,  omnia  prospera  esse  futura, 
sperandum  est.  At  si  aeger  senex  sit,  si  ma- 
Ium  iterum  iterumque  vexaverit,  si  totus  ha¬ 
bitus  jam  corruptus,  vel  alio  gravi  morbo  op¬ 
pressus  fuerit,  vix  aequum  est  sperare  homi¬ 
nem  unquam  ante  obitum' prorsus  morbum  esse 
«uperaturum. 


£ 

CAUSAE  REMOTA. 

PliE  variae  et  multiplices  sunt,  quarum  aliae 
in  stomachum,  aliae  in  totum  corpus,  agunt. 
Omnis  cibus  minus  salubris,  ventriculum  im¬ 
primis  laedit,  ut  carnes  putridae,  vel  durae, 
fumo  vel  sale  conditae ;  quae  omnes  minus 
idoneae  ad  nutriendum  corpus  sunt,  quam 
quae  recentes,  modicoque  sale  aspersae  fue¬ 
rint.  Pingues  quoque  multis  nocent.  Olera 
mala  sunt,  .  ut  brassica  oleracea,  allium  sa¬ 
tivum,  allium  cepa,  allium  porrum,  brassica 
rapa,  daucus  carota,  lepidium  sativum,  ; 
ut  et  quidam  fructus,  praesertim  immaturi, 
pyra,  mala,  cerasa,  &c. ;  nec  meliora  aromata, 
narcotica,  amara,  acida,  &c. 

Multi  homines  magnam  vim  nicotiahae 
tabaci,  mandendo,  naribus  hauriendo,  vel  arden¬ 
tis  fumum  ducendo  consumunt.  Hi,  ut  vide¬ 
mus,  flatibus,  et  aliis  malis  ventriculi,  raro 
vacant. 


Calidi 

Calidi  tenues  liquores,  utthea  etcofFea,  modo 
nimis  iis  indulgeatur,  in  causis  dyspepsiae,  nec 
fortasse  immerito  ponuntur.  Spiritus  ardens 
frequens  et  non  minima  causa  hujus  morbi  est. 
Si  a  jejuno,  vel  qui  vivit  in  multa  ignavia,  vel 
in  immoderata  quantitate  bibatur,  magnos  do¬ 
lores  stomachi,  et  molestos  flatus  facit,  appeti¬ 
tum  cibi  minuit,  infinitaque  alia  mala  inducit. 
Contra  ea,  homo  qui  bene  se  exercet  labore, 
ambulatione,  venatione,  vel  aliquo  genere 
exercitationis,  et  qui  justum  nutrimentum 
capit,  modicam  quantitatem  spiritus,  non  so¬ 
lum  sine  detrimento,  sed  etiam  cum  maxima 
utilitate,  haurire  potest.  Tum  enim  defatigatum 
recreat,  digestioni  favet,  secretiones  et  excre- 
tiones  juvat,  et  bonum  somnum  conciliat. 
Hoc  maxime  notabile  est  in  multis  generibus 
loboriosae  vitae,  praesertim  in  nautis ;  qui,  na¬ 
vali  labore  agitati,  salubri  victu  alti,  et  nec¬ 
tareo  potu  refecti,  aegritudinem  aeque  ac  cir¬ 
cumsonantem  tempestatem  despernunt. 

Ignavia. — Corpora  nostra  sic  natura  ficta 

sunt. 

sunt,  ut  assidue  multorum  ad  sanitatem  egeant, 
quorum  ope  vivunt,  crescunt,  ac  vigent ;  qui¬ 
busque  intermissis  citius  ocyus  defluunt,  vel 
prorsus  collabuntur.  Horum  ad  quaedam 
dulci  necessitate  adducimur ;  ut  ad  aera,  quem 
etiam  inscii  et  inviti  trahimus ;  et  ad  cibos  et 
potus,  ad  quos  capiendos  ineluctabili  fere  im¬ 
perio  famis  ac  sitis  impellimur.  Sunt  autem 
alia,  quae,  etsi  non  tam  necessaria  vitae  sunt, 
tamen  plurimum  ad  sanitatem  conservandam 
conferunt,  quaeque  intermitti  diu  vix  impune 
possunt.  Horum  non  ultima  est  exercitatio 
corporis.  Ignavia  enim  nobis  inimicissima  est ; 
corpus  hebetat,  et  in  graves  morbos  pronum 
facit,  maxime  vero  ventriculo  nocet.  Dyspep- 
sia  igitur  longe  saepissime  ab  ignavia  gigni 
videtur.  Aliquid  hujusmodi  quoque  in  peco¬ 
ribus  accidit,  namque  diu  in  stabulo  retenta 
sensim  languescunt,  pabulum  refugiunt,  et  sto¬ 
macho  laborant. 

Quem  invadit  dyspepsia.^  Non  qui  multum 
sudavit  in  cursu  ;  non  qui  solidum  diem  in 

sylvis 

sylvis  consumpsit ;  nec  qui  notos  greges  in  apri- 

i  , 

cis  montibus  procuravit ;  neque  aratorem,  qui 
a  luce  ad  hesperum  uberem  terram  exercuit ; 
nec  foeminam  semper  circa  res  domesticas  soli- 
citam.  Hi  omnes  grata  coena  refecti,  suavique 
somno  vocati,  securi  atque  tranquilli  quiescunt. 
Qui  vero  in  aliquod  studium  intenti  nunquam 
sese  a  libris  dimovent ;  qui  multum  sunt  dediti 
deliciis  mensae,  vinolentos,  vel  qui  quomodo- 
cunque  ignavi  vivunt,  laboriosos  et  inopes 
mortales,  qui,  cum  graves  labores  diei  pertulis¬ 
sent,  et  sese  ad  tabernam  recipissent,  ad  len¬ 
tum  focuny,  nihil  praeter  tenuem  panem,  et 
gelidam  aquam,  reperiunt  :  hos  plerumque 
dyspepsia  tenet. 

S  aepe  violenti  et  diuturni  affectus  animi  sunt 
causae  hujus  morbi. 


CAUSA 

CAUSA  PROXIMA. ' 

Medici,  ut  omnibus  notum  est,  nulla  de  re, 
magis  quam  de  causa  proxima  morborum,  disse¬ 
derunt.  Sunt  qui  dyspepsiam,  omniaque  ejus 
symptomata,  oriri  ex  vitio  succi  gastrici  arbi¬ 
trantur.  Cum  his  nequaquam  consentire 
possum.  Namque  multa  alia  symptomata 
saepe  praecedunt  aciditatem,  vel  corrupti¬ 
onem  hujus  succi :  neque  est  quod  hoc  prae 
caeteris  signis  causam  poneremus.  Cura  alii, 
tum  maxime  Cullenus,  causam  proximam  dys¬ 
pepsiae  esse  debilitatem  stomachi  scripserunt. 
Pios  nihil  magis  sequi  possum.  Sum  vero  sen¬ 
tentiae  eorum,  qui  causam  proximam  putant 
esse  infirmitatem  totius  corporis ;  nam  multae 
causae  remotae  non  in  stomachum,  sed  in  totum 
corpus  agunt ;  neque  minus  notum  est,  inter¬ 
dum  in  dyspepsia  nullam  partem  corporis,  nec 
ipsum  animum,  neque  ullam  eorum  functio¬ 
nem  sanam,  reperiri. 


CURATIO. 

CURATIO 

Omnis  morbus,  ut  supra  est  dictum,  in  quovis 
corpore,  aliquatenus  diversus  reperitur ;  cum 
ob  varias  conditiones  ipsius  corporis,  tum  ob 
mores  seu  instituta  hominis.  Curatio  quoque 
multiplex  est.  Itaque  scriptoris  est,  generalia 
remedia,  quae  ad  curandum  morbum  utilia 
existimantur,  describere.  At  longe  aliud  offi¬ 
cium  medici  in  conclavi  aegri.  Eum  enim 
quaenam  sit  causa  praesentis  mali,  num  re¬ 
cens  sit,  vel  si  jam  inveteraverit ;  numquid  in 
vita  victuque  mali  sit,  et  innumerabilia  alia 
animadvertere  oportet.  Quibus  cunctis  cog¬ 
nitis,  non  ut  histrio,  omnibus  quae  remediis 
extulit  fama,  uno  ingenti  impetu  morbum 
conari  depellere  :  sed  ex  his,  optimis  tantum 
delectis,  quaeque  suo  aegro  maxime  conve¬ 
niant,  ea,  prudenti  consilio  administrare  decet. 
Hoc  enim  discriminis  inter  medicinam  empi¬ 
ricam  et  rationalem  est,  ut  illa  cuique  morbo 
certum  nomen  imponat,  eique,  omni  praeter¬ 


missa 

missa  percontatione,  sua  remedia  promat :  haec 
autem,  non  nisi  bene  consideratis  causis,  quae¬ 
que  omnibus  imperium  in  morbum  habere 
possint,  callide  conjectis,  curationem  instituat. 
Sed  nobis  redeundum  ad  inceptum  est. 

Emetica. — In  dyspepsia,  saepe  magna  quan¬ 
titas  materiae  putridae,  austerae,  vel  crudae, 
in  ventriculo  est,  quae  exonerari  potest  vo¬ 
mitu.  Ad  hunc  multa  medicamenta  utilia 
sunt.  A  tribus  ad  quatuor  grana  tartritis  anti- 
monii  in  aqua,  vel  uncia  vini  tartritis  antimonii, 
vel  viginti  quinque  grana  pulveris  ipecacu- 
anhae,  vel  uncia  ejus  vini,  sufficiunt.  Vomitus 
multum  corpus  debilitat,  ideoque  non  saepe 
renovandus.  Succurrendum  est  stomacho  labo¬ 
ranti  post  vomitum  pauxillo  vino  et  aqua,  vel 
spiritu,  vel  quolibet  alio  stimulante,  vel  aro¬ 
matico. 

Purgantia. — Alvus  suppressa  infestissima  et 
fere  constans  dyspepticis  est.  Magnus  numerus 
est  remediorum  purgantium,  quorum  maxime 

idonea 

idonea  ad  dyspepsiam  referam.  Uncia  olei 
ricini  communis  ex  aqua  menthae  piperitae, 
vel  ex  pauxillo  spiritu,  vel  mixta  cum  aqua, 
ope  succhari,  vel  gummi,‘  bonum  et  vix  ingra¬ 
tum  medicamentum  est.  Bonum  quoque  est 
rheum  palmatum  sub  variis  formis.  Uncia 
tincturae,  vel  duae  pilularum  rhei  composita¬ 
rum,  satis  sunt. 

Si  alvus  pertinaciter  suppressa  est,  strenui- 
oribus  medicamentis  erit  subducenda.  Horum 
optima  ex  mediis  et  metallicis  salibus  quae¬ 
renda  sunt;  ut ,tartris  potassae  et  sodae,*vel 
phosphas  sodae,' quorum 'utriuslibet  uncia,  in 
aqua,  vel  jure  soluta,- adhiberi  potest.  Submu- 
rias  hydrargyri  vel  simplex  ad  grana  octo,- vel 
ad  grana  quinque  mixtus  cum  triginta  granis 
pulveris  jalapae  compositi,  ‘  utilissimus  est. 
Remedium  vero,  quod  maxime  auctores  collau¬ 
daverunt,  est  aloe  perfoliata  ;  quae,  ut  ferunt, 
agit  praecipue  in  crassa  intestina.  Multiplices 
ejus'  praeparationes ;  pilulae  aloeticae,  pilulae 
aloes  cum  assafoetida  ;  pilulae  aloes  cum' colo- 
'  G  cynthide ; 

cynthide;  pilulae  aloes  cum  myrrha:  harum 
quarumlibet,  duae  vel  tres  administrantur ;  vel 
uncia  tincturae  aloes  socotorinae,  vel  duae 
drachmae  tincturae  aloes  aethereae,  Stc. 

Corroborantia,  Tonica,  Amara,  &c# 
Ex  his  praecipua  sunt  ferrum,  acidum  nitri4 
cum,  et  sulphuricum,  cinchona  officinalis,  co- 
lomba,  aristolochia  serpentaria,  gentiana  lu¬ 
tea,  St-c.  ‘  '  ■ 

ViGiNTi  quinque  guttae  tincturae  muriatis 
ferri  in  cyatho  aquae,  ter  die  sumantur.  Aci¬ 
dum  nitricum  et  sulphuricum  ad  dyspepsiam 
utilia  esse  dicuntur.  Hoc  modo  dari  possunt : 

5^.  Acidi  nitrici,  sive  sulphurici,  5  ii. 

Aquae  fontanae  ib  ii. 

Spiritus  ardentis  §  iv. 

Hic  cum  pauxillo  saccharo  gratus  potus  erit 
dyspepticis. 

> 

Cinchona  Officinalis.— Hujus  medica¬ 
menti  forma  quae  maxime  convenit  dys¬ 
pepticis 

pepticis  est  tinctura.  Hujus  aeger  subinde 
bibat  duas  vel  tres  drachmas.  Probatissima 
amarorum  sunt,  tinctura  colombae,  tinctura 
aristolachiae  serpentariae,  tinctura  gentianae 
composita,  vel  tinctura  rhei  cum  gentiana, 
ad  paucas  drachmas.  Multi  infuso  anthe- 
midis  nobilis,  nec-  ut  arbitrantur,  sine  fructu 
utuntur.  Aliquando  absorbentia,  seu  remedia 
quae  acidum  liquorem  stomachi  exhauriant, 
praecipiuntur.  Sed  his,  ut  credo,  nunc  multo 
minus  quam  ante  creditur,  namque  non  solum 
non  semper  acorem  abluunt,  sed  etiam  gra¬ 
vando  et  debilitando  ventriculum,  eum  ad 
plus  gignendum  aptiorem  reddunt.  Frequens 
usus  aromaticorum  quoque  stomacho  nocet. 

Opium  in  hoc,  ut  in  quoque  fere  alio  morbo 
humani  corporis,  est  probatissimum  remedium. 
Necessarium  est  interdiu  parva  tantum  quan¬ 
titate  uti ;  at  cum  decubitum  sit,  ad  contraheur 
dum  somnum  plus  dare  oportet, 

DIAETA,  EXERCITATIO,  bV. 

Omnium  longinquorum  morborum  cura¬ 
tionem,  solis  medicamentis  frustra  tentamus ; 
eorum  enim  plena  et  firma  sanatio  nunquam 
fiet,  nisi  scite  et  prudenter  ea  regendo,  quae 
etiam  ad  sanum  hominem  necessaria  sunt ; 
quaeque  res  non  naturales  appellantur.  In 
dyspepsia  diaeta  debet  esse  magni  nutrimenti, 
facilisque  digestu  :  ut  carnes  omnes,  vel  earum 
jura,  aves,  pisces,  &c.  Malae  ut  supra 
dictum  est,  sunt  carnes  putridae,  -  pingues, 
atque  salitae  ;  fructus  immaturi,  olera, -panis 
male  fermentatus,  &c.  Hujus  omnimodo  prae¬ 
cepti  meminerint  dyspeptici  3  parce  sed  saepe 
vesci. 

Debent  uti  pro  potu  communi  liquore, 
qnem  nos  porter  vocamus.  Hic  nonnunquam 
principio  ingratus  est  insuetis,  et  in  stomacho 
acescit  ;  sed  perseverando,  brevi  gratissimus 
et  saluberrimus  potus  fit.  Neque  inutile  est, 

identidem 

identidem  modicum  vinum  cum  aqua  mixtum 
bibere.  Si  violenta  palpitatio,  anxietas,  vel 
ingens  dolor  ventriculi  vel  intestinorum  ag¬ 
greditur,  hominique  necem  intentat,  protinus 
drachmam  aetheris  sulphurici  ex  aqua,  vel 
saccharo,  vel  cyathum  spiritus  sinceri  hauriat. 

Vana  spes  curandi  dyspepsiam,  si  praeter¬ 
mittimus  exercitationem.  Haec  varia  et  multi¬ 
gena  est.  Sunt  quos  vehi  juvat.  Hoc  maxime 
convenit  iis,  qui  adeo  infirmi  facti  sunt,  ut  labo¬ 
rem  ambulandi  impune  ferre  non  possunt.  Sed 
jam  declinante  morbo,  validiore  multo  opus  est 
exercitatione.  Tum  longa,  crebraque  equitatio, 
diuturna,  primo  lenis,  matutina  praesertim  et 
vespertina  ambulatio,  venatio,  navigatio,  jactus 
lapidis,  vel  disci,  cursus,  vel  pila  palmaria, 
plurimum  proficiunt.  Hic  autem  monendum 
est,  quod  dyspeptici,  levibus  tantum  primo  ge¬ 
neribus  se  exercitationis  immisceant ;  neque 
ad  validiora,  nisi  sensim  et  pedetentim  sese 
deducant. 

Quidam  frequentem  perfusionem  corporis, 
ex  aqua  frigida,  praescripserunt. 

Non  necessarium  est  dicere,  omnes  labores 
animi,  quantum  id  fieri  potest,  esse  remittendos, 
et  mentem  placidam,  tranquillam,  atque  imper* 
turbatam,  esse  conservandam* 

